बहरहाल, भाजपा ने कहा कि मोढ़वाडिया की ओर से की गई शिकायत दिखाती है कि विपक्षी कांग्रेस ‘‘कोई बहाना तलाश रही है’’, क्योंकि वह जानती है कि चुनावों में उसे करारी शिकस्त मिलने वाली है. भाजपा प्रवक्ता संबित पात्रा ने कहा, ‘‘कांग्रेस के सदस्य कह रहे हैं कि ईवीएम में गड़बड़ी है. चुनाव आयोग को इस पर जवाब देना चाहिए. लेकिन हम कह सकते हैं कि नतीजे आने से पहले ही कांग्रेस बहाने तलाशने में जुट गई है, क्योंकि उसे चुनावों में अपनी हार दिखाई देने लगी है . वे ईवीएम के पीछे छिपने की कोशिश कर रहे हैं .’’